b"\n_START_ARTICLE_\nCan Peces\n_START_SECTION_\nDescripci\xc3\xb3\n_START_PARAGRAPH_\nCasa formada per cossos juxtaposats. El del costat dret presenta teulada d'una sola vessant i el del costat esquerre, de dues vessants amb carener horitzontal a la fa\xc3\xa7ana. Ambdues cobertes s\xc3\xb3n de teules \xc3\xa0rabs. Les obertures, a la planta baixa, han conservat l'entrada en el cos esquerre amb porta rectangular i arc escarser amb emmarcament de ma\xc3\xb3. La finestra del pis \xc3\xa9s de senzilla factura. El cos de la dreta ha sofert una modificaci\xc3\xb3 en la pr\xc3\xa0ctica de l'obertura de la planta baixa on actualment hi ha una finestra. En el pis observem una finestra petita rectangular amb llinda de fusta. Pres\xc3\xa8ncia d'un incipient volad\xc3\xads.\n_START_SECTION_\nHist\xc3\xb2ria\n_START_PARAGRAPH_\nEl seu nom \xc3\xa9s originari del cognom de la fam\xc3\xadlia que fins a hores d'ara s\xc3\xb3n els propietaris de la casa. Pertany al l\xc3\xadmit de la Parr\xc3\xb2quia de Reixac, i el seu nom es troba citat en documents entre els anys 1750 i 1760."